Ավելի վաղ, ԱրմԻնֆո-ի հետ հարցազրույցում «Հայկական ԱԷԿ» ՓԲԸ գլխավոր տնօրենի տեղակալ Գերա Սևիկյանը նշել էր, որ 2018 թվականի ապրիլին կայանի ռեակտորը կկանգնեցվի երկու ամսով: Միաժամանակ, վեց ամիս Ժամանակով, ըստ հերթականության, կկանգնեցվեն տուրբինները: Սկզբում, կփոխարինվի առաջին տուրբինը, որն արդիականացումից հետո կսկսի աշխատել, իսկ այնուհետև կկանգնեցվի երկրորդը: «Այդպիսով, աշխատանքների ողջ ընթացքում, բացառությամբ այն երկու ամիսները, երբ ռեակտորը կկանգնեցվի, բլոկն էլեկտրաէներգիա կարտադրի: Այդ ժամանակահատվածում կփոխվեն միջուկային վառելիքին առնչվող հիմնական բաղադրիչները: Խոսքը վերաբերում է, մասնավորապես, հիմնական մեխանիզմների փոխարինմանը, որոնք տեղափոխում են պարկուճները և ազդում հզորությունների վրա: Փոխարինման ենթակա են նաև վառելիքի միացումները, այսպես կոչված, կլանող մնացորդները, որոնք թույլ են տալիս նվազեցնել գոտու ակտիվությունը: Այդ բաղադրիչներն առավել կաևոր են և որոշում են ատոմակայանի անվտանգ շահագործումը` թույլ տալով հմտորեն օգտագործել հզորությունները՚, - հաղորդել է գլխավոր տնօրենի տեղակալը: Պետք է լուծել նաև սառեցնող ջրի խնդիրը: «Այն պետք է պարտադիր փոխհատուցել, որպեսզի ռեդակտորը չեռա: Հարկավոր է նաև արդիականացնել սպրինկլերային համակարգը` շոգեգեներատորի խուցը պահելու նպատակով, որում գտնվում է հիմնական սարքավորումը՚, - հավելել էր մասնագետը: